ananddey/assamese-wiki-corpus huggingface dataset:
গৌৰী শিন্দে

গৌৰী শিন্দে (; জন্ম: ৬ জুলাই ১৯৭৪) এগৰাকী ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ। বহু প্ৰশংসিত ইংলিছ ভিংলিছ (২০১২) ছবিৰ জৰিয়তে শিন্দেই পৰিচালনাত আত্মপ্ৰকাশ কৰে। এই ছবিখনৰ যোগেদি অভিনেত্ৰী শ্ৰীদেৱীৰ দীৰ্ঘ বিৰতিৰ পিছত প্ৰত্যাৱৰ্তন কৰিছিল। ২০১২ চনৰ ফাইনেন্সিয়েল টাইমছৰ “টুৱেণ্টি ফাইভ ইণ্ডিয়ানছ টু ৱাচ্ছ” তালিকাত শিন্দেই স্থান লাভ কৰে।[1] ৰেডিফৰ “২০১২ চনৰ বলীউডৰ ৫ গৰাকী শ্ৰেষ্ঠ পৰিচালক”ৰ তালিকাতো তেওঁ স্থান পাইছিল।

প্ৰাৰম্ভিক আৰু ব্যক্তিগত জীৱন

গৌৰী শিন্দেৰ জন্ম পুনেত হৈছিল আৰু ডাঙৰ-দীঘলো তাতেই হৈছিল। তাৰে ছেইণ্ট জোচেফ হাইস্কুলত তেওঁ অধ্যয়ন কৰে আৰু পিছলৈ পুনেৰ চিম্বায়'ছিছ ইনষ্টিটিউট অফ মাছ কমিউনিকেচনৰ পৰা স্নাতক ডিগ্ৰী লাভ কৰে। কলেজীয়া জীৱনৰ শেষৰ দিনবোৰৰ পৰাই তেওঁ চলচ্চিত্ৰ নিৰ্মাণৰ প্ৰতি আগ্ৰহী হৈ উঠে।

তেওঁ ২০০৭ চনত চলচ্চিত্ৰ পৰিচালক আৰ বাল্কিৰ সৈতে বিবাহপাশত আবদ্ধ হয়।

কৰ্মজীৱন

তথ্যচিত্ৰ পৰিচালক সিদ্ধাৰ্থ কাকৰ তাত ইন্টাৰশ্বিপ কৰিবলৈ তেওঁ মুম্বাইলৈ যায়। পিছলৈ আই বি ডব্লিউ, বেটছ ক্লেৰিয়ন আৰু ল’ৱে লিন্টাছৰ দৰে বিজ্ঞাপন সংস্থাৰ সৈতে কাম কৰিবলৈ আৰম্ভ কৰে, য’ত আৰ বাল্কি সৃষ্টিশীল পৰিচালক আছিল।

ইংলিছ ভিংলিছ ছবিৰে তেওঁৰ পূৰ্ণদৈৰ্ঘ্যৰ চলচ্চিত্ৰ পৰিচালনাৰ অভিষেক হয়। ছবিখন সৰু কালত মাকৰ সৈতে থকা সম্পৰ্কৰ দ্বাৰা অনুপ্ৰাণিত হৈ নিৰ্মাণ কৰিছিল। তেওঁৰ মাৰাঠী ভাষী মাকে পুনেৰ ঘৰৰ নিজাকৈ আচাৰৰ ব্যৱসায় চলাইছিল আৰু ভালকৈ ইংৰাজী ক’ব নোৱাৰিছিল; যিটো কথাই সৰুতে শিন্দেক লাজ দিছিল। এটা সাক্ষাৎকাৰত তেওঁ কয়, "মই মাৰ ওচৰত দুখ প্ৰকাশ কৰিবলৈ এই ছবিখন নিৰ্মাণ কৰিছিলো।" ছবিখন ২০১২ চনৰ ১৪ ছেপ্টেম্বৰত টৰন্টো আন্তঃৰাষ্ট্ৰীয় চলচ্চিত্ৰ মহোৎসৱত মুক্তি দিয়া হয় আৰু তাৰ পিছত ২০১২ৰ ৫ অক্টোবৰত ভাৰত আৰু বিশ্বজুৰি ইয়াক বাণিজ্যিকভাৱে মুক্তি দিয়া হয়। ছবিখন সমালোচনাত্মক আৰু বাণিজ্যিক দুয়োটা ক্ষেত্ৰতে সফলতা লাভ কৰে। প্ৰথম ছবিৰ শ্ৰেষ্ঠ পৰিচালকৰ ফিল্মফেয়াৰ বঁটাৰ উপৰিও তেওঁক ‘লিংগ সংবেদনশীলতাৰ বাবে লাদলী ৰাষ্ট্ৰীয় মিডিয়া বঁটা’ প্ৰদান কৰা হয়।

চলচ্চিত্ৰপঞ্জী

২০১২: ইংলিছ ভিংলিছ
২০১৬: ডিয়েৰ জিন্দেগী
২০২২: চুপ: ৰিভেঞ্জ অফ দ্য আৰ্টিষ্ট

বঁটা

১) ৫৮তম ফিল্মফেয়াৰ বঁটা: প্ৰথম ছবিৰ শ্ৰেষ্ঠ পৰিচালক (ইংলিছ ভিংলিছ)।
২) জি চিনে এৱাৰ্ড ২০১৩: শ্ৰেষ্ঠ প্ৰতিশ্ৰুতিসম্পন্ন পৰিচালক (ইংলিছ ভিংলিছ)
৩) লাডলী নেচনেল মিডিয়া এৱাৰ্ড: শ্ৰেষ্ঠ মূলসূঁতিৰ ছবি (ইংলিছ ভিংলিছ)
৪) ষ্টাৰডাষ্ট এৱাৰ্ড: প্ৰথম ছবিৰ শ্ৰেষ্ঠ পৰিচালক (ইংলিছ ভিংলিছ)

তথ্যউৎস

বাহ্যিক সংযোগ

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:ফিল্মফেয়াৰ বঁটা বিজয়ী
বহুদক্ষিণা যজ্ঞ

বহুদক্ষিণা যজ্ঞ আছিল মিথিলাৰ ৰজা জনকে তেওঁৰ ৰাজসভাত আয়োজন কৰা এক বিখ্যাত পাণ্ডিত্যপূৰ্ণ যজ্ঞ। ৰাজসভাত যজ্ঞত অংশগ্ৰহণ কৰা ব্ৰাহ্মণ পণ্ডিতসকলৰ ভিতৰত শ্ৰেষ্ঠ ব্ৰহ্মজ্ঞানী বা ব্ৰহ্ম-নিষ্ঠ বা বেদৰ শ্ৰেষ্ঠ পণ্ডিতক বিচাৰি উলিওৱাৰ উদ্দেশ্যে ইয়াৰ আয়োজন কৰা হৈছিল। ভাৰতীয় দাৰ্শনিক গ্ৰন্থ বৃহদাৰণ্যক উপনিষদত ইয়াৰ উল্লেখ আছে।

শব্দৰ মূল

বহুদক্ষিণা যজ্ঞ শব্দটো দুই সংস্কৃত শব্দ বহুদক্ষিণা আৰু যজ্ঞৰদ্বাৰা সৃষ্টি কৰা হয়। বহুদক্ষিণা শব্দটো বহু আৰু দক্ষিণা দুটা সংস্কৃত পদৰদ্বাৰা নিৰ্মিত যৌগিক সংস্কৃত শব্দ। বহুৰ আক্ষৰিক অৰ্থ ডাঙৰ, বিশাল বা বহল ইত্যাদি; একেদৰে দক্ষিণাৰ আক্ষৰিক অৰ্থ হৈছে মাচুল, সন্মানসহকাৰে দিয়া উপহাৰ, গুৰু বা ধৰ্মগুৰুক দিয়া দান বা যজ্ঞৰ শেষত পুৰোহিতক দিয়া ধন আৰু দান। যজ্ঞৰ আক্ষৰিক অৰ্থ হৈছে ব্ৰাহ্মণ গ্ৰন্থত বৰ্ণিত বৈদিক ৰীতি-নীতি। এইদৰে বহুদক্ষিণা যজ্ঞৰ আক্ষৰিক অৰ্থ হ’ল, সেই যজ্ঞ য’ত বিদ্বান ব্ৰাহ্মণ, পণ্ডিত বা পুৰোহিতসকলক তেওঁলোকৰ পাণ্ডিত্য প্ৰজ্ঞাৰ বাবে যজমানৰদ্বাৰা প্ৰচুৰ আৰ্থিক উপহাৰ দিয়া হয়।

বৰ্ণনা

বৃহদাৰণ্যক উপনিষদ গ্ৰন্থত মিথিলাৰ ৰজা জনকৰ দৰবাৰত আয়োজন কৰা বহুদক্ষিণা যজ্ঞৰ উল্লেখ আছে, য’ত ভাৰত উপমহাদেশৰ বিভিন্ন প্ৰান্তৰ ব্ৰাহ্মণ পণ্ডিতসকলক যজ্ঞত অংশগ্ৰহণ কৰিবলৈ আমন্ত্ৰণ জনোৱা হৈছিল। কুৰু আৰু পাঞ্চালৰ ব্ৰাহ্মণ পণ্ডিতসকলেও যজ্ঞত অংশগ্ৰহণ কৰিছিল। ৰজা জনকে তেওঁৰ দৰবাৰত ঘোষণা কৰিছিল যে, যজ্ঞত অংশগ্ৰহণ কৰা ব্ৰাহ্মণ পণ্ডিতসকলৰ ভিতৰত বেদৰ সৰ্বশ্ৰেষ্ঠ পণ্ডিতক প্ৰতিটো গৰুৰ সোণেৰে বন্ধোৱা শিঙৰ এহাজাৰ গাখীৰতী গৰু উপহাৰ দিয়া হ'ব।

ৰজা জনকে সভাত অংশগ্ৰহণ কৰা ব্ৰাহ্মণ পণ্ডিতসকলক সুধিলে যে, আপোনালোক সকলোৰে ভিতৰত কোনজন বেদৰ শ্ৰেষ্ঠ পণ্ডিত "ব্ৰাহ্মষ্ঠ।" তেওঁ ক’লে যে, আপোনালোকৰ মাজৰ আটাইতকৈ ডাঙৰ পণ্ডিতে এই গৰুবোৰক গাড়ীৰে নিজৰ ঘৰলৈ লৈ যাব পাৰে।
কোৱা হয় যে, জনক ৰজাৰ ঘোষণা শুনি কোনেও নিজকে সৰ্বশ্ৰেষ্ঠ বৈদিক পণ্ডিত "ব্ৰাহ্মষ্ঠ" বুলি ঘোষণা কৰিবলৈ সাহস কৰা নাছিল। ৰাজসভা কিছুসময় নিমাত-নিতাল হৈ পৰিছিল।

সভাত যাজ্ঞবল্ক্যও তাত উপস্থিত আছিল। কিছুসময়ৰ পাছত তেওঁ সভাত থিয় হৈ শিষ্য সমশ্ৰৱক সেই গৰুবোৰক নিজৰ আশ্ৰমলৈ খেদি লৈ যাবলৈ আদেশ দিলে।

ভাৰতীয় দৰ্শনত তাৎপৰ্য

বহুদক্ষিণা যজ্ঞৰ সময়ত ৰজা জনকৰ দৰবাৰত হোৱা পুৰোহিতৰ প্ৰতিযোগিতাখনে ভাৰতীয় দৰ্শনৰ বেদান্ত বিদ্যালয়ৰ প্ৰতিষ্ঠাত গুৰুত্বপূৰ্ণ ভূমিকা পালন কৰিছিল। প্ৰতিযোগিতাত যজ্ঞবল্ক্য ঋষিয়ে বাস্তৱৰ স্বৰূপ ব্যাখ্যা কৰিছিল। প্ৰতিযোগিতাৰ সময়ত তেওঁ আত্মা আৰু ব্ৰহ্মৰ ধাৰণা উন্মোচন কৰে। আত্মা আৰু ব্ৰহ্মৰ ধাৰণাই ভাৰতীয় দৰ্শনত বেদান্ত চিন্তাধাৰাৰ মৌলিক নীতি হিচাপে কাম কৰে আৰু বিশ্বব্ৰহ্মাণ্ডৰ চূড়ান্ত সত্যৰ ব্যাখ্যা কৰে।

তথ্যসূত্ৰ
দ্য ছেণ্টিনেল

দ্য ছেণ্টিনেল এখন দৈনিক ইংৰাজী বাতৰি কাকত। ১৯৮৩ চনত গুৱাহাটীত এই বাতৰিকাকতখন প্ৰথম প্ৰকাশ পায়। ই উত্তৰ-পূব ভাৰতৰ অন্যতম জনপ্ৰিয় আৰু বহুল প্ৰচলিত ইংৰাজী দৈনিক বাতৰি কাকত। কাকতখনৰ উৎকৃষ্ট ভাষা আৰু বৌদ্ধিক দৰ্শনৰ বাবে অসমত যথেষ্ট প্ৰচলিত আৰু জনপ্ৰিয়। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, শ্বিলং আৰু ইটানগৰৰ পৰা একেসময়তে প্ৰকাশ পায়। ছেণ্টিনেল গোষ্ঠী উত্তৰ-পূব ভাৰতৰ এক বৃহৎ সংবাদ গোষ্ঠী।

দ্য ছেণ্টিনেল কাকতখনৰ প্ৰথম প্ৰকাশ হয় ১৯৮৩ চনত গুৱাহাটীত আৰু জ্যেষ্ঠ সাংবাদিক ধীৰেন্দ্ৰ নাথ বেজবৰুৱা আছিল কাকত খনৰ প্ৰতিষ্ঠাপক সম্পাদক। শংকৰ ৰাজখোৱা হৈছে ইংৰাজী দৈনিক খনৰ বৰ্তমানৰ মুখ্য সম্পাদক।

বাহ্যিক সংযোগ

দ্য ছেণ্টিনেলৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
সৰু ক'লা শংখচূড় সাপ

সৰু ক'লা শংখচূড় সাপ (বৈজ্ঞানিক নাম:Bungarus lividus) বা লেছাৰ ব্লেক ক্ৰেইট ভাৰত, বাংলাদেশ আৰু নেপালত পোৱা ইলাপিডি (Elapidae) পৰিয়ালৰ অন্তৰ্গত এবিধ বিষধৰ সাপৰ প্ৰজাতি। এই সাপবিধৰ বৈজ্ঞানিক নামৰ নিৰ্দিষ্ট উপাংশটো লেটিন “লিভিডাছ” (lividus) শব্দৰ পৰা আহৰণ কৰা হৈছে, যাৰ অৰ্থ হৈছে “নীলা ধাতৱ ৰং” বা “সীহৰ ৰং”, সাপবিধৰ দেহৰ বৰণটোক বুজায়।

বিৱৰণ

সৰু ক'লা শংখচূড় সাপ এবিধ যথেষ্ট সৰু আকাৰৰ সাপ। শৰীৰ মসৃণ আৰু ক’লাৰ পৰা নীলা-ক’লা ৰঙৰ। ওপৰৰ ওঁঠটো বগা বৰণৰ। পেটৰ বাকলিবোৰ বগা আৰু ধূসৰ। চকু দুটা সৰু, ক’লা আৰু চকুৰ মণি ঘূৰণীয়া। চকু দুটা থুঁতৰিৰ বেছি ওচৰত থাকে। পিঠিৰ বাকলিবোৰ মিহি আৰু আকাৰত সৰু।

বিতৰণ

সৰু ক'লা শংখচূড় সাপ ভাৰত (উত্তৰ বংগ, উত্তৰ-পূব ভাৰত), বাংলাদেশ আৰু নেপালত পোৱা যায়। ই অসমৰ এবিধ স্থানীয় সাপ।

খাদ্য

সৰু ক'লা শংখচূড় সাপ মূলতঃ এবিধ সৰ্পভক্ষী (ophiophagous), অৰ্থাৎ ই অন্য সাপ চিকাৰ কৰে।

লগতে চাওক

ডাঙৰ ক'লা শংখচূড় সাপ

তথ্য সংগ্ৰহ

লগতে পঢ়ক

Boulenger, G.A. 1890. The Fauna of British India, Including Ceylon and Burma. Reptilia and Batrachia. Taylor & Francis. London. xviii, 541 pp.
Cantor, T.E. 1839. Spicilegium serpentium indicorum [parts 1 and 2]. Proc. Zool. Soc. London 7: 31–34, 49–55.
Slowinski, J. B. 1994. A phylogenetic analysis of Bungarus (Elapidae) based on morphological characters. Journal of Herpetology 28(4):440-446.

শ্ৰেণী:বিষধৰ সৰীসৃপ
ৰাষ্ট্ৰীয় শিক্ষা দিৱস

ৰাষ্ট্ৰীয় শিক্ষা দিৱস হৈছে স্বাধীন ভাৰতৰ প্ৰথম শিক্ষা মন্ত্ৰী মৌলানা আবুল কালাম আজাদৰ জন্মদিনৰ দিনা ভাৰতত উদযাপন কৰা এক বাৰ্ষিক অনুষ্ঠান। মৌলানা আবুল কালাম আজাদে ১৫ আগষ্ট ১৯৪৭ৰ পৰা ২ ফেব্ৰুৱাৰী ১৯৫৮ লৈকে সেৱা আগবঢ়াইছিল। মানৱ সম্পদ উন্নয়ন মন্ত্ৰালয়ে ২০০৮ চনৰ ১১ ছেপ্টেম্বৰত ঘোষণা কৰে, "মন্ত্ৰালয়ে ভাৰতত শিক্ষাৰ ক্ষেত্ৰত আগবঢ়োৱা অৱদানৰ কথা স্মৰণ কৰি ভাৰতৰ এই মহান পুত্ৰৰ জন্মদিন উদযাপন কৰাৰ সিদ্ধান্ত লৈছে।

২০০৮ চনৰ পৰা প্ৰতি বছৰে ১১ নৱেম্বৰ তাৰিখত ৰাষ্ট্ৰীয় শিক্ষা দিৱস হিচাপে পালন কৰা হ'ব।" দেশৰ সকলো শিক্ষানুষ্ঠানে সাক্ষৰতাৰ গুৰুত্ব আৰু শিক্ষাৰ সকলো দিশৰ প্ৰতি ৰাষ্ট্ৰৰ প্ৰতিশ্ৰুতিৰ ওপৰত বেনাৰ কাৰ্ড আৰু শ্ল'গানেৰে আলোচনাচক্ৰ, প্ৰবন্ধ-লিখন, তৰ্ক প্ৰতিযোগিতা, কৰ্মশালা আৰু ৰেলীৰে দিনটো উদযাপন কৰিব।

এই দিনটোক স্বাধীন ভাৰতত শিক্ষা ব্যৱস্থাৰ ভেটি স্থাপন, আৰু এই ক্ষেত্ৰত দেশৰ বৰ্তমানৰ প্ৰদৰ্শনৰ মূল্যাঙ্কন আৰু উন্নতিৰ ক্ষেত্ৰত আজাদৰ অৱদানক স্মৰণ কৰাৰ এক উপলক্ষ হিচাপেও দেখা যায়।

তথ্য সংগ্ৰহ

শ্ৰেণী:দিৱসসমূহ
ফানং

ফানং (Panung) বা ফা নুং (থাই: ผ้านุ่ง) হৈছে থাইলেণ্ডৰ (পূৰ্বৰ শ্যাম দেশ) লোকসকলে পৰিধান কৰা শৰীৰৰ নিম্নভাগৰ এক পৰম্পৰাগত সাজ-পাৰ।

শৈলী

ফানং থাইলেণ্ডত পৰিধান কৰা এবিধ পৰম্পৰাগত বস্ত্ৰ। ই এটুকুৰা দীঘল কাপোৰ; ১৯২১ চনত আমেৰিকাৰ উপ-দূতাবাসে ইয়াক "৩ বাই ১০ ফুটৰ এটুকুৰা কপাহী কাপোৰ" বুলি বৰ্ণনা কৰিছিল। দ্বিতীয় বিধ হৈছে 'পাপুন', যাৰ বিশেষত্ব হ’ল ইয়াৰ ৰং সোনকালে নাযায় আৰু কাপোৰখনত ঠেক আঁচবোৰ বোৱা থাকে। তৃতীয় বিধক 'পালাই' বুলি জনা যায়, যিটো ইয়াৰ সঠিক জোখ আৰু কঠিন গাঁথনিৰ বাবে পৰিচিত।

বৰ্তমানৰ পাশ্চাত্য সাজ-পাৰৰ প্ৰভাৱত থাইলেণ্ডৰ পৰম্পৰাগত ফানং শৈলীৰ ব্যৱহাৰ ক্ৰমান্বয়ে হ্ৰাস পাইছে।

চিত্ৰ ভঁৰাল

তথ্যসূত্ৰ

শ্ৰেণী:পোচাক
শ্ৰেণী:বস্ত্ৰ
লায়লা সাৰাহাত ৰুশানী

লায়লা সাৰাহাত ৰুশানী (প্ৰায় ১৯৫২-৫৪

ৰোশানীয়ে আফগানিস্তান এৰি নেদাৰলেণ্ডলৈ গুচি যায়, কাৰণ তালিবান শাসনৰ সময়ত মহিলাসকলৰ ওপৰত দমন-পীড়ন চলিছিল। তেওঁ ফাৰ্চী ভাষাত Eve in Exile নামৰ এখন সাহিত্যিক আলোচনী প্ৰকাশ কৰিছিল। ২০০৪ চনত মস্তিষ্কৰ কেঞ্চাৰে আক্ৰান্ত হৈ তেওঁৰ মৃত্যু হয়।

তথ্যসূত্ৰ

শ্ৰেণী:আফগানিস্তান
শ্ৰেণী:জীৱিত ব্যক্তি
শ্ৰেণী:মহিলা
শ্ৰেণী:কবি
শ্ৰেণী:সাহিত্যিক
গ্ৰীষ্মকালীন অলিম্পিক ২০২০ত ভাৰত

ভাৰতে জাপানৰ টকিঅ'ত অনুষ্ঠিত ২০২০ চনৰ গ্ৰীষ্মকালীন অলিম্পিকত অংশগ্ৰহণ কৰে। ২০২০ চনৰ ২৪ জুলাইৰ পৰা ৯ আগষ্টলৈকে অনুষ্ঠিত হ'বলগীয়া ক্ৰীড়া সমাৰোহখন ক'ভিড-১৯ বৈশ্বিক মহামাৰীৰ বাবে ২০২১ চনৰ ২৩ জুলাইৰ পৰা ৮ আগষ্টলৈ পিছুৱাই দিয়া হৈছিল। ভাৰতে ১৯২০ চনৰ পৰা গ্ৰীষ্মকালীন অলিম্পিকৰ প্ৰতিটো সংস্কৰণত অৱতীৰ্ণ হৈছে যদিও ১৯০০ চনত পেৰিছত অনুষ্ঠিত গ্ৰীষ্মকালীন অলিম্পিকত দেশখনে আনুষ্ঠানিকভাৱে আত্মপ্ৰকাশ কৰিছিল। ভাৰতে মুঠ ১২৪জন প্ৰতিযোগীৰ এটা দল ২০২০ চনৰ অলিম্পিকলৈ প্ৰেৰণ কৰিছিল। ১৯২০ চনত প্ৰথম নিয়মীয়া অলিম্পিকত অৱতীৰ্ণ হোৱাৰ পিছত এতিয়ালৈকে ২০২০ চনৰ গ্ৰীষ্মকালীন অলিম্পিক হৈছে ভাৰতৰ বাবে আটাইতকৈ সফল অলিম্পিক। এই প্ৰতিযোগিতাত ভাৰতীয় অলিম্পিয়ানসকলে মুঠ ৭টা পদক (১টা সোণ, ২টা ৰূপ আৰু ৪টা ব্ৰঞ্জ) জয় কৰিবলৈ সক্ষম হয়।

ভাৰতীয় দলটোৱে বিভিন্ন ক্ৰীড়া শাখাত পদক অৰ্জন কৰে। পুৰুষৰ ৪ x ৮০০ মিটাৰ ৰিলে দলে ৩:০০:২৫ ৰ এক নতুন এছিয়ান অভিলেখ স্থাপন কৰে। মহিলা গল্ফত অদিতি অশোক আৰু পুৰুষৰ ফ্ৰীষ্টাইল মল্লযুদ্ধত দীপক পুনিয়া (৮৬ কি:গ্ৰা:), এই দুয়োগৰাকী খেলুৱৈ চূড়ান্ত ৰেংকিঙত চতুৰ্থ স্থানত থাকে। মহিলা ৰাষ্ট্ৰীয় ফিল্ড হকী দলে ১৯৮০ চনত অলিম্পিকত আত্মপ্ৰকাশ কৰাৰ পিছত এই প্ৰতিযোগিতাত সৰ্বশ্ৰেষ্ঠ প্ৰদৰ্শন অৰ্জন কৰে।

পদক বিজয়ীসকল

পদক
নাম
খেল
শাখা
তাৰিখ
নীৰজ চোপ্ৰা এথলেটিকছ পুৰুষৰ জেভেলিন থ্ৰ' ৭ আগষ্ট
সাইখোম মীৰাবাই চানু ভাৰোত্তোলন মহিলাৰ ৪৯ কে:জি: ২৪ জুলাই
ৰবি কুমাৰ দাহিয়া মল্লযুদ্ধ পুৰুষৰ ৫৭ কে:জি: ৫ আগষ্ট
পি. ভি. সিন্ধু বেডমিণ্টন মহিলাৰ একক ১ আগষ্ট
লাভলীনা বৰগোহাঁই বক্সিং মহিলাৰ ৱেল্টাৰৱেইট ৪ আগষ্ট
ভাৰতৰ ৰাষ্ট্ৰীয় পুৰুষ ফিল্ড হকী দল ফিল্ড হকী পুৰুষ ৫ আগষ্ট
বজৰং পুনিয়া মল্লযুদ্ধ পুৰুষৰ ফ্ৰীষ্টাইল ৬৫ কে:জি: ৭ আগষ্ট

তথ্য সংগ্ৰহ

শ্ৰেণী:অলিম্পিকত ভাৰত
শ্ৰেণী:অলিম্পিক
গণৰাজ্য

গণৰাজ্য (republic) শব্দটো লেটিনৰ res publica অৰ্থাৎ 'জনসাধাৰণৰ কথা' বা 'জনতাৰ কথা'ৰ পৰা উদ্ভৱ হৈছে। ই একপ্ৰকাৰ ৰাজ্যৰ ৰূপ, য'ত ৰাজনৈতিক ক্ষমতা জনতাৰ (বা জনতাৰ প্ৰতিনিধিৰ) হাতত থকা দেখা যায়—এই ক্ষেত্ৰত ইয়াক ৰাজতন্ত্ৰৰ বিপৰীত ধাৰণাক বুজোৱা হয়। সাধাৰণতে গণৰাজ্য বুলিলে এখন সাৰ্বভৌম ৰাজ্যক বা দেশক বুজোৱা হয়, যদিও কেতবোৰ উপ-ৰাষ্ট্ৰীয় এককো গণতান্ত্ৰিক চৰকাৰ ব্যৱস্থাৰে গঠিত হোৱাত ‘গণৰাজ্য’ ৰূপে অভিহিত কৰা হয়।

গণৰাজ্যত প্ৰতিনিধিত্ব নিৰ্বাচনৰ জৰিয়তে প্ৰদান কৰা হ’বও পাৰে বা নহ'বও পাৰে। ইতিহাসত বহুতো গণৰাজ্যত ব্যক্তিগত স্থান বা সামাজিক স্থিতিৰ ওপৰত আধাৰিত প্ৰতিনিধিত্ব দিয়া হৈছিল, আৰু নিৰ্বাচনৰ ভূমিকা সীমিত আছিল। এই পৰম্পৰা আজিও কিছু অংশত চলি আছে। ২০১৭ চনৰ তথ্য অনুসৰি, যিসকল দেশে গণৰাজ্য শব্দটো নিজৰ চৰকাৰী নামত ব্যৱহাৰ কৰে (যাৰ সংখ্যা ১৫৯তকৈ বেছি), তেওঁলোকৰ ভিতৰত বহুতোতে নিৰ্বাচন আৰু প্ৰতিনিধিত্ব দুয়োখনৰ অধিকাৰ সীমাবদ্ধ হৈ আছে।

"গণৰাজ্য" শব্দটো বেছিভাগে আধুনিক অৰ্থত ব্যৱহৃত হ’বলৈ ধৰিলে প্ৰাচীন ৰোমান গণৰাজ্যৰ সংবিধানৰ পৰিপ্ৰেক্ষিতত। এই সংবিধানটো ৫০৯ খ্ৰীষ্টপূৰ্বত ৰোমান ৰাজতন্ত্ৰৰ পতনৰ পৰা আৰম্ভ হৈছিল আৰু ২৭ খ্ৰীষ্টপূৰ্বত ৰোমান সাম্ৰাজ্যৰ প্ৰতিষ্ঠা পৰ্যন্ত চলি আছিল। এই সংবিধানত ৰোমান চেনেট (ধনৱান আৰিস্তোক্ৰাটসকলৰ পৰিষদ) প্ৰভাৱশালী আছিল; লগতে সকলো মুক্ত নাগৰিকৰ সমন্বয়ে গঠিত বহুতো ৰোমান সভা, যিবোৰে প্ৰজা মধ্যৰ পৰা কাৰ্যবাহী কৰ্তৃপক্ষ নিৰ্বাচন কৰাৰ লগতে আইন প্ৰস্তুত কৰাৰ ক্ষমতা ৰাখিছিল; আৰু বিভিন্ন পদাধিকাৰীৰ এক শৃংখল থাকিছিল, যিবোৰৰ ৰাজনৈতিক আৰু প্ৰশাসনিক ক্ষমতা ভিন ভিন আছিল।

তথ্যসূত্ৰ

শ্ৰেণী:সমাজ বিজ্ঞান
শ্ৰেণী:ৰাজনীতি
উত্তৰ-পূব বিজ্ঞান আৰু প্ৰযুক্তি প্ৰতিষ্ঠান

উত্তৰ-পূব বিজ্ঞান আৰু প্ৰযুক্তি প্ৰতিষ্ঠান (; পূৰ্বৰ আঞ্চলিক গৱেষণাগাৰ) হৈছে বৈজ্ঞানিক আৰু ঔদ্যোগিক গৱেষণা সংসদৰ (Council of Scientific and Industrial Research চমুকৈ CSIR) অধীনস্থ উত্তৰ-পূৰ্বাঞ্চলৰ একমাত্ৰ আঞ্চলিক গৱেষণাগাৰ। এই প্ৰতিষ্ঠানটো ১৯৬১ চনৰ ১৮ মাৰ্চত যোৰহাটত প্ৰতিষ্ঠা কৰা হৈছিল। উত্তৰ-পূৰ্বাঞ্চলৰ বিপুল সম্পদৰাজিৰ ওপৰত গৱেষণা কৰি এইবোৰৰ সুব্যৱহাৰৰ জৰিয়তে অঞ্চলটোৰ অৰ্থনৈতিক বিকাশত বৰঙণি আগবঢ়োৱাই এই গৱেষণাৰ মূল লক্ষ্য। অঞ্চলটোৰ দীৰ্ঘকালীন সমস্যাসমূহ সমাধানৰ জৰিয়তে উদ্যোগিকৰণত সহায় কৰা, অঞ্চলটোৰ গৱেষণা সংক্ৰান্তিয় সমস্যাসমূহ সমাধান কৰা আৰু অঞ্চলটোৰ ৰাজ্যিক অনুষ্ঠানসমূহৰ ৰাষ্ট্ৰীয় পৰ্যায়ৰ আন গৱেষণাগাৰসমূহৰ লগত সম্পৰ্ক স্থাপন কৰি অঞ্চলটোৰ অৰ্থনৈতিক অনগ্ৰসৰতা দূৰ কৰাৰ বাবে কাম কৰা আদি লক্ষ্য আগত ৰাখি এই গৱেষণাগাৰে প্ৰচেষ্টা চলাই আহিছে। ১৯৮১ চনত অৰুণাচল প্ৰদেশৰ ইটানগৰত ইয়াৰ এটা শাখা খোলা হয়।

কৰ্মৰাজি

এই প্ৰতিষ্ঠানত হোৱা গৱেষণাৰ পৰিসৰ অতি বহল। ইয়াত গৱেষণা হোৱা বিভিন্ন বিষয়সমূহ হ'ল‌- জীৱবিদ্যা (Bioscience), কেমিকেল ইঞ্জিনিয়াৰিং (Chemical Engineering), চিভিল ইঞ্জিনিয়াৰিং (Civil Engineering), কয়লা, ঔষধ আৰু ঔষধি দ্ৰব্য (Drugs and Pharmaceuticals), সাধাৰণ ইঞ্জিনিয়াৰিং (General Engineering), ভূ-বিজ্ঞান (Geo Science), অজৈৱ ৰসায়ন (Inorganic Chemicals), ঔষধি গুণযুক্ত আৰু অৰ্থনৈতিক দিশৰ পৰা প্ৰয়োজনীয় গছ (Medicinal and Economic Plants), প্ৰাকৃতিক সম্পদসমূহ (Natural Products), পেট্ৰ'লিয়াম আৰু প্ৰাকৃতিক গেছ (Petroleum and Natural Gas), মাটি আৰু অনুজীৱবিদ্যা (Soil Microbiology), বিশেষভাৱে তৈয়াৰ কৰা কাগজ ব'ৰ্ড (Speciality Papers and Boards) আৰু সাংশ্লেষিক ৰসায়নবিজ্ঞান (Synthetic Chemistry)। ইয়াৰোপৰি এই প্ৰতিষ্ঠানে বৈশ্লেষিক সেৱা (Analytical service) আগবঢ়ায়।

নাগালেণ্ড, মণিপুৰ, মেঘালয় আৰু ত্ৰিপুৰাত এই গৱেষণাগাৰৰ পৰীক্ষামূলক ফাৰ্ম আছে। উত্তৰ-পূবৰ ১২খন ঠাইত ৰাষ্ট্ৰীয় ভূভৌতিক গৱেষণা প্ৰতিষ্ঠানৰ সহযোগত স্থাপন কৰা ভূমিকম্প পৰ্যবেক্ষণ কেন্দ্ৰত অহৰহ তথ্য সংগ্ৰহ কৰি ভূমিকম্পৰ ওপৰত অধ্যয়ন কৰা হয়। তদুপৰি এই অঞ্চলৰ দৰিদ্ৰ গাঁৱৰ ৰাইজৰ আৰ্থ-সামাজিক উন্নয়নৰ বাবে ভিতৰুৱা গাঁও কিছুমান বাছি উলিয়াই সেইবোৰৰ জৰিয়তে সমগ্ৰ অঞ্চলটোৰ গ্ৰাম্য অৰ্থনীতি উন্নতিৰ বাবে প্ৰচেষ্টা চলাই আহিছে। গাঁৱত পোৱা বিভিন্ন কেঁচামালেৰে সৰু উদ্যোগ প্ৰতিষ্ঠা কৰা, কম খৰচতে গাঁৱত ব্যৱহাৰ কৰিব পৰা প্ৰযুক্তি বিদ্যাৰ উদ্ভাৱন আদিৰ বাবে কাম কৰিছে। ইয়াৰ ভিতৰত চিত্ৰনলাৰ পৰা তেল উলিওৱা পদ্ধতি, খোৱা কাঠফুলাৰ খেতি কৰা পদ্ধতি, কম খৰচত পানী ছেকন কৰাৰ উপায় আদিয়েই প্ৰধান।

আন্তঃৰাষ্ট্ৰীয় আৰু বিদেশী অনুষ্ঠানৰ সহযোগিতাত যুটীয়া ভাৱে বহুতো প্ৰকল্পৰ গৱেষণাৰ কাম এই প্ৰতিষ্ঠানত চলি আছে। সময়ে সময়ে ইয়াত বৈজ্ঞানিক, উদ্যোগ প্ৰতিষ্ঠানৰ উদ্যমী লোক, উদ্যোগী আৰু উদ্যোগ প্ৰতিষ্ঠানৰ কৰ্ম-কৰ্তাসকলক প্ৰশিক্ষণ দিয়া হয়। তদুপৰি বছৰি বিভিন্ন বিষয়ত বিজ্ঞানীসকলৰ মাজত ভাব বিনিময়ৰ বাবে ছেমিনাৰ অনুষ্ঠিত কৰা হয়। যোৰহাটৰ এই প্ৰতিষ্ঠানৰ গৱেষণাগাৰত উদ্ভাৱন কৰা প্ৰযুক্তিবিদ্যাৰে বহুতো উদ্যোগ গঢ় লৈ উঠিছে। আনহাতে তেল আৰু গেছ,কীটনাশক ঔষধ, চিমেণ্ট আদি উদ্যোগৰ কাৰ্যদক্ষতা বৃদ্ধিৰ বাবে এই গৱেষণাগাৰত উদ্ভাৱন কৰা বিভিন্ন পদ্ধতি উদ্যোগ সমূহত ব্যৱহাৰ কৰি যথেষ্ট উপকৃত হৈছে।

তথ্যসূত্ৰ

শ্ৰেণী:অসমৰ গৱেষণা প্ৰতিষ্ঠানসমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
স্মাদাৰ লেভি

স্মাদাৰ লেভি কেলিফৰ্ণিয়া ডেভিছ বিশ্ববিদ্যালয়ৰ নৃতত্ত্বৰ অধ্যাপক এমেৰিটা, আৰু মিজৰাহি নৃতত্ত্ববিদ, লেখক আৰু কৰ্মী। তেওঁ ইজিপ্ত, ইজৰাইল আৰু পেলেষ্টাইনৰ নৃতত্ত্বৰ বিশেষজ্ঞ; জাতি, লিংগ আৰু ধৰ্মৰ বিষয়সমূহৰ ওপৰত গুৰুত্ব আৰোপ কৰে। বাৰ্কলেৰ কেলিফৰ্ণিয়া বিশ্ববিদ্যালয়ৰ পৰা তেওঁ নৃতত্ত্ব বিজ্ঞানত ডক্টৰেট ডিগ্ৰী লাভ কৰে (১৯৮৯)।

অধ্যাপক হিচাপে

লেভিয়ে ১৯৮০ চনত জেৰুজালেমৰ হিব্ৰু বিশ্ববিদ্যালয়ৰ পৰা সামাজিক নৃতত্ত্বত বি এ ডিগ্ৰী লাভ কৰে (মেজৰ: সমাজবিজ্ঞান আৰু সামাজিক নৃতত্ত্ব; নাবালক: মধ্যযুগীয় ইছলামিক সভ্যতা, সংগীতবিজ্ঞান)। ১৯৮৯ চনত বাৰ্কলেৰ কেলিফৰ্ণিয়া বিশ্ববিদ্যালয়ৰ পৰা সাংস্কৃতিক নৃতত্ত্বত পি এইচ ডি লাভ কৰে আৰু "দ্য পয়েটিক্স অৱ মিলিটাৰী অকুপেচন: ম্জেইনা এলেগৰীজ অৱ বেডুইন আইডেন্টিটি অণ্ডাৰ ইজৰাইলী এণ্ড ইজিপ্তিয়ান ৰুল" শীৰ্ষক গৱেষণা পত্ৰখনৰ বাবে মিডল ইষ্ট ষ্টাডিজ এছ'চিয়েচনৰ পৰা মেলকম এইচ কেৰ ডিচাৰ্টেচন বঁটা লাভ কৰে। যি পিছলৈ ইউনিভাৰ্চিটি অৱ কেলিফৰ্নিয়া প্ৰেছৰ দ্বাৰা প্ৰকাশ কৰা হয়,৷ ইয়াৰ বাবে ১৯৯০ চনত নৃতাত্ত্বিক লেখাৰ বাবে ভিক্টৰ টাৰ্নাৰ বঁটাৰ সন্মানীয় উল্লেখ লাভ কৰে।

১৯৯০ চনত লেভি ডেভিছৰ কেলিফৰ্ণিয়া বিশ্ববিদ্যালয়ত নৃতত্ত্ব আৰু সমালোচনাত্মক তত্ত্বৰ সহকাৰী অধ্যাপিকা হয় আৰু ১৯৯৪ চনত তেওঁক সহযোগী অধ্যাপক পদলৈ পদোন্নতি দিয়া হয়। লেভিয়ে ডায়েব্লো ভেলী কলেজ (১৯৮৪), কেলিফৰ্ণিয়া বিশ্ববিদ্যালয়, বাৰ্কলেৰ ফ'ল ফ্ৰেছমেন প্ৰগ্ৰেম (১৯৮৫–১৯৮৯), ষ্টেনফৰ্ড বিশ্ববিদ্যালয় (১৯৯৪), বেইট বাৰ্ল কলেজ (২০০১–২০০৭),মেকলেষ্টাৰ কলেজ (২০০৭-০৯) ভাৰ্জিনিয়া বিশ্ববিদ্যালয় (২০০৯-২০১০) আৰু মিনেচটা বিশ্ববিদ্যালয় (২০১০-২০১২). অধ্যাপক লেভিয়ে বেলাজিঅ'ৰ ৰকফেলাৰ ফাউণ্ডেশ্যনত আৱাসিক ফেল'শ্বিপ লাভ কৰিছিল৷ ইয়াৰ লগতে ষ্টেণ্ডফৰ্ড হিউমেনিটিছ চেণ্টাৰ (১৯৯৩-১৯৯৪) ইনষ্টিটিউট ফৰ এডভান্সড ষ্টাডি, ইউনিভাৰ্চিটি অৱ মিনেছ’টা (২০১০–২০১১), চেন্টো ইনকনট্ৰি উমানী আস্কোনা (২০১১), ইউনিভাৰ্চিটি কলেজ কৰ্ক (২০১০–২০১৬), চেণ্টাৰ ফৰ মিডল ইষ্টাৰ্ণ ষ্টাডিজ, ইউনিভাৰ্চিটি অৱ কেলিফৰ্নিয়া, বাৰ্কলে (২০১৩-২০১৪), 'বিট্ৰাইচ বেইন ৰিচাৰ্চ গ্ৰুপ', ইউনিভাৰ্চিটি অৱ কেলিফৰ্নিয়া, বাৰ্কলে (২০১২-২০১৬),ডালহাউজি বিশ্ববিদ্যালয়ৰ ইহুদী অধ্যয়নত চাইমন আৰু ৰিভা স্পাটজৰ ভিজিটিং চেয়াৰ (২০১৮/২০১৯), কেলিফৰ্ণিয়া বিশ্ববিদ্যালয়, বাৰ্কলেৰ জাতিগত অধ্যয়ন বিভাগ (২০১৬-২০২০), আৰু ভিলনিয়াছ বিশ্ববিদ্যালয়ৰ এছিয়ান এণ্ড ট্ৰেন্সকালচাৰেল ষ্টাডিজ ইনষ্টিটিউট (২০১৭, ২০১৮, ২০২২)ৰ ফেলোশ্বিপ লাভ কৰে।

তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:লেখিকা
শ্ৰেণী:গৱেষক
শ্ৰেণী:নৃতত্ত্ববিদ
শ্ৰেণী:সমাজকৰ্মী
শ্ৰেণী:শিক্ষাবিদ
ইউৰো

ইউৰো (চিহ্ন: €; কোড: EUR) হৈছে ইউৰোপিয়ান ইউনিয়নৰ ২৮খন সদস্য ৰাষ্ট্ৰৰ ১৯ খনেৰে গঠিত ইউৰোমণ্ডলৰ আনুষ্ঠানিক মুদ্ৰা। ইউৰোমণ্ডলৰ অন্তৰ্গত দেশসমূহ হৈছে অষ্ট্ৰিয়া, বেলজিয়াম, চাইপ্ৰাছ, এষ্ট’নিয়া, ফিনলেণ্ড, ফ্ৰান্স, জাৰ্মানী, গ্ৰীচ, আয়াৰলেণ্ড, ইটালী, লেটভিয়া, লিথুৱেনিয়া, লাক্সেমবাৰ্গ, মালটা,নেদাৰলেণ্ড, পৰ্তুগাল, স্ল’ভাকিয়া, স্ল’ভেনিয়া, আৰু স্পেইন. ইউৰোপিয়ান ইউনিয়নৰ বিভিন্ন সংগঠনসমূহৰ লগতে আন চাৰিখন ইউৰোপিয়ান দেশেও আনুষ্ঠানিকভাৱে ইউৰোৰ ব্যৱহাৰ কৰে। ইউৰোপৰ বাহিৰে ইউনিয়নৰ সদস্য ৰাষ্ট্ৰৰ শাসনাধীন অঞ্চলবিশেষে ইউৰোৰ প্ৰচলন আছে।

ইয়াৰোপৰি, ২০১৩ চনৰ হিচাপমতে সমগ্ৰ বিশ্বৰ ২১০ মিলিয়ন লোকে ইউৰোৰ সৈতে সংযুক্ত মুদ্ৰা ব্যৱহাৰ কৰে। ইউৰো বিশ্বৰ দ্বিতীয় সৰ্ববৃহৎ সঞ্চিত মুদ্ৰা হোৱাৰ লগতে বাণিজ্যিক ব্যৱহাৰৰ ক্ষেত্ৰত ই দ্বিতীয় স্থানত আছে।
২০১৪ চনত €৯৯৫,০০০,০০০,০০০ কৈয়ো অধিক পৰিমাণৰ প্ৰচলনেৰে ইউৰো মুঠ প্ৰচলিত বেংকনোট আৰু মোহৰৰ মূল্যৰ হিচাপত আমেৰিকান ডলাৰক অতিক্ৰম কৰি প্ৰথম স্থানত আছিল।
আন্তঃৰাষ্ট্ৰীয় মুদ্ৰা নিধিয়ে ২০০৮ চনত সদৰি কৰা হিচাপমতে মুঠ ঘৰুৱা উৎপাদন আৰু বিভিন্ন মুদ্ৰাৰ তুলনামূলক ক্ৰয় ক্ষমতাৰ ভিত্তিত ইউৰোমণ্ডল বিশ্বৰ দ্বিতীয় সৰ্ববৃহৎ অৰ্থনীতি।

১৯৯৫ চনৰ ১৬ ডিচেম্বৰত ইউৰো নামটো আনুষ্ঠানিকভাৱে গ্ৰহণ কৰা হয়। বিশ্বৰ বিত্তীয় বজাৰলৈ ইউৰোৰ আগমণ ঘটে ১৯৯৯ চনৰ ১ জানুৱাৰীত। কিন্তু মোহৰ আৰু বেংক নোটসমূহৰ প্ৰকৃতাৰ্থত প্ৰচলন ঘটে ২০০২ চনৰ ১ জানুৱাৰীৰ পৰাহে। ২০০০ চনত €১=$০.৮২৫২ হোৱাৰ বিপৰীতে ২০০৮ চনলৈ এই মূল্য হয়গৈ €১=$১.৬০৩৮ গ্ৰীচৰ দেনা আৰু স্পেইনৰ বিপদাপন্ন বেংকিং খণ্ডৰ বাবে ২০১২ চনৰ জুলাইত ইউৰোৰ মূল্য $১.২১ লৈ অৱনমিত হয়। ২০১৫ চনৰ জুন মাহত ১ ইউৰোৰ মূল্য হয়গৈ $১.১০

টোকাসমূহ

তথ্য সংগ্ৰহ

বাহ্যিক সংযোগ

শ্ৰেণী:মুদ্ৰা
লুডৱিগ ৱিটগেনষ্টাইন

লুডৱিগ ৱিটগেনষ্টাইন (ইংৰাজী: Ludwig Wittgenstein; জন্ম: ২৬ এপ্ৰিল ১৮৮৯ – মৃত্যু: ২৯ এপ্ৰিল ১৯৫১) এজন অষ্ট্ৰিয়ান দাৰ্শনিক আছিল, যি মূলত ভাষা, যুক্তি, চেতনাতত্ত্ব আৰু গণিতৰ দাৰ্শনিক ভিত্তিৰ ওপৰত কাম কৰিছিল। তেওঁক ২০শ শতিকাৰ আটাইতকৈ প্ৰভাৱশালী দাৰ্শনিকসকলৰ ভিতৰত অন্যতম বুলি গণ্য কৰা হয়। তেওঁৰ মূল গ্ৰন্থবোৰৰ ভিতৰত Tractatus Logico-Philosophicus আৰু মৃত্যুৰ পাছত প্ৰকাশিত Philosophical Investigations উল্লেখযোগ্য।

জীৱন আৰু শিক্ষা

লুডৱিগ ৱিটগেনষ্টাইন ১৮৮৯ চনৰ ২৬ এপ্ৰিলত অষ্ট্ৰিয়াৰ ভিয়েনা চহৰত এজন ধনাঢ্য শিল্পপতি পৰিয়ালত জন্মগ্ৰহণ কৰে। তেওঁ ইঞ্জিনিয়াৰিঙ অধ্যয়ন কৰি কেমব্ৰিজ বিশ্ববিদ্যালয়ৰ বাৰ্ট্ৰেণ্ড ৰাছেলৰ অধীনত দাৰ্শনিক অধ্যয়ন আৰম্ভ কৰে।

প্ৰথম বিশ্বযুদ্ধৰ সময়ত তেওঁ অষ্ট্ৰিয়াৰ সেনাত কৰ্মৰত আছিল, আৰু যুদ্ধকালতে তেওঁৰ প্ৰথম গ্ৰন্থ Tractatus-ৰ খচৰা সম্পন্ন হয়।

গ্ৰন্থ

Tractatus Logico-Philosophicus

তেওঁৰ প্ৰথম আৰু জীৱিত অৱস্থাত প্ৰকাশিত একমাত্ৰ গ্ৰন্থ Tractatus Logico-Philosophicus (১৯২১)ত ভাষা, যুক্তি আৰু বাস্তৱৰ সীমা সম্পৰ্কে আলোচনা কৰা হৈছে। এই গ্ৰন্থৰ মূল ধাৰণা হ’ল:
ভাষাৰ বাস্তৱ প্ৰতিচ্ছবি
যি ক’ব নোৱাৰি, সেই বিষয়ে চুপ থাকিব লাগে
দাৰ্শনিক সমস্যা ভাষাৰ অপব্যৱহাৰৰ ফল

এই গ্ৰন্থৰ দ্বাৰা তেওঁ তৎকালীন যুক্তিবাদী দৰ্শনৰ এক সীমা নিৰ্ধাৰণ কৰাৰ চেষ্টা কৰে।

Philosophical Investigations

তেওঁৰ মৃত্যুৰ পাছত ১৯৫৩ চনত প্ৰকাশিত এই গ্ৰন্থত আগৰ ধাৰণাৰ বিপৰীতে এটা নতুন দৃষ্টিভংগী প্ৰকাশ পাইছে। ইয়াত তেওঁ কয়:
ভাষা এক ধৰণৰ খেল
শব্দৰ অৰ্থ তেওঁ ব্যৱহৃত প্ৰসংগত নিৰ্ভৰ কৰে
অৰ্থ সৃষ্টিৰ পদ্ধতি বুজিবলৈ ভাষাৰ ব্যৱহাৰ অধ্যয়ন কৰিব লাগে

এই দৃষ্টিভংগীয়ে আধুনিক ভাষাতত্ত্ব, মনোবিজ্ঞান আৰু দাৰ্শনিক বিশ্লেষণত বিপ্লৱ ঘটায়।

ব্যক্তিগত জীৱন

তেওঁ আত্মসংশয়ী, অন্তৰ্মুখী আৰু সাধাৰণত দীন-জীৱনযাপনৰ পক্ষে আছিল। যদিও ধনাঢ্য পৰিয়ালৰ সন্তান আছিল, তেওঁৰ দৰ্শন আৰু আচৰণ দুয়ো অতিমাত্ৰাত আত্মনিষ্ঠ আৰু নৈতিকতাৰ ভিত্তিত আছিল।

তেওঁ কেমব্ৰিজ বিশ্ববিদ্যালয়ত বহু বছৰ অধ্যাপনা কৰিছিল, যদিও তেওঁৰ দৃষ্টিভংগী সময়চলিত একাডেমিক পৰিসৰৰ পৰা বহু দূৰ।

প্ৰভাৱ

লুডৱিগ ৱিটগেনষ্টাইনৰ চিন্তাই বাৰ্ট্ৰেণ্ড ৰাছেল, জৰ্জ মুৰ, গিলবাৰ্ট ৰাইল, জন ছাৰ্‌ল, সোল ক্ৰিপকে, ন'ম চম্‌স্কি আদি চিন্তাবিদৰ ওপৰত গভীৰ প্ৰভাৱ পেলাইছে।

তেওঁ একে সময়তে দুটা বিপৰীত ধাৰাৰ ভিত্তি স্থাপন কৰে — প্ৰাৰম্ভিক Wittgenstein (Tractatus) আৰু পৰৱৰ্তী Wittgenstein (Investigations)। এই পৃথক শৈলীয়ে দাৰ্শনিক চৰ্চাত এক বিশেষ স্থান অধিকাৰ কৰে।

মৃত্যু

তেওঁ ১৯৫১ চনৰ ২৯ এপ্ৰিলত ইংলেণ্ডৰ কেমব্ৰিজত মৃত্যু বৰণ কৰে। মৃত্যুৰ কিছুদিন আগতে তেওঁৰ শেষ কথা আছিল: “Tell them I've had a wonderful life.”

উৎস

শ্ৰেণী:অষ্ট্ৰিয়াৰ ব্যক্তি
শ্ৰেণী:দাৰ্শনিক
মাছানি আম্মান

মাছানি আম্মান হ'ল হিন্দু দেৱী। তামিলনাডুৰ কিছুমান বিশেষ শ্ৰেণীয়ে তেওঁক মূলতঃ পৰিয়াল দেৱী (কুলদেৱী) হিচাপে পূজা কৰে, য'ত তেওঁক আদি পৰাশক্তিৰ অৱতাৰ হিচাপে গণ্য কৰা হয়। ভাৰতৰ তামিলনাডু ৰাজ্যৰ কইম্বাটুৰ জিলাৰ পোল্লাচি অঞ্চলৰ আনাইমালাইত তেওঁৰ মুখ্য মন্দিৰ অৱস্থিত।

আৰুলমিগু শ্ৰী মাছানি আম্মান মন্দিৰ আনাইমালাইত অৱস্থিত এক অতি পূজনীয় মন্দিৰ, যিটো পোলাচিৰ দক্ষিণ-পশ্চিম দিশত প্ৰায় ২৪ কিলোমিটাৰ (১৫ মাইল) দূৰৈত অৱস্থিত। দেৱীক মূৰৰ পৰা ভৰিলৈকে ১৫ ফুট জোখত হেলান ভংগীমাত দেখা যায়, যিটো ৰূপ অতি অনন্য। ই আলিয়াৰ নদী আৰু উপৰ নদীৰ সংগমস্থলীত অৱস্থিত। ইয়াত এটা জনবিশ্বাস আছে যে মাছানি আম্মানে তেওঁৰ ত্ৰিশূলৰ চাৰিওফালে ঘূৰি থকা ব্যক্তিজনৰ যিকোনো ৰোগ নিৰাময় কৰে৷ ঋতুস্ৰাৱৰ সমস্যাৰ পৰাও এই দেৱীয়ে সকাহ দিয়ে।

তথ্যসূত্ৰ

শ্ৰেণী:হিন্দু দেৱী
শ্ৰেণী:লোকগাথা
যদুমণিদেৱ

যদুমণিদেৱ ) হৈছে গোপাল আতাৰ এজন প্ৰধান শিষ্য। তেওঁ বৰপেটালৈ যাওঁতে নাৰায়ন দাস ঠাকুৰ আতাই মাধৱদেৱৰ ওচৰলৈ লৈ যায়, পিছত তেওঁ শ্ৰীৰামদেৱৰ লগত গৈ ভাৱনীপুৰীয়া গোপাল আতাৰ ওচৰত শৰণ লয়। যদুমণিদেৱৰ চৌৰান্নব্বৈটি ঘোষা পোৱা যায়। তেখেতে ‘জন্ম-যাত্ৰা’, ‘অজামিল’ আৰু ‘কোটোৰা-যাত্ৰা’ ভাওনা কৰাইছিল। তেওঁ এগৰাকী ডফলা সম্প্ৰদায়ৰ আৰু এজন যৱন লোকক শৰণ দিয়ে। তেওঁৰ দ্বাৰা ৰচিত গীত আৰু ঘোষাসমূহ বৰগীতৰ দৰে মাধুৰ্যপূৰ্ণ।

জন্ম

যদুমণি আতাৰ জন্ম হয় ১৪৮৬ চনত গোভীৰ গ্ৰামত।

শিক্ষা

যদুমণিদেৱ বৈষ্ণৱ সঙ্গত ঘূৰি ফুৰে আৰু খৰঙা দেশলৈ গৈ নানা বাদ্য-যন্ত্ৰৰ শিক্ষা লয়।

সাহিত্যৰাজি

নাটক

ফাল্গু-যাত্ৰা

তথ্যসূত্ৰ

শ্ৰেণী:অসমীয়া কবি
শ্ৰেণী:ভাৰতৰ ধৰ্মীয় গুৰু
শ্ৰেণী:নৱবৈষ্ণৱ ধৰ্ম
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
শ্ৰেণী:ভক্তি আন্দোলন
শ্ৰেণী:হিন্দু সন্ত
মমিতা বৈজু

মমিতা বৈজু এগৰাকী ভাৰতীয় অভিনেত্ৰী। তাই মূলতঃ মালয়ালম ছবিত অভিনয় কৰে৷ ২০১৭ চনৰ ছবি সৰ্বোপৰি পলাক্কাৰণৰ জৰিয়তে চলচ্চিত্ৰ জগতত তাইৰ অভিষেক ঘটে৷ অপাৰেচন জাভা (২০২১)ত আলফনছা, খো-খো (২০২১)ত অঞ্জু, ছুপাৰ শৰণ্যা (২০২২)ত ছ'না, প্ৰাণয়া বিলাসম (২০২৩)ত গোপিকা আদি বিভিন্ন ছবিৰ বিভিন্ন চৰিত্ৰত তাই অভিনয় কৰিছিল। ২০২৪ চনৰ ছবি প্ৰেমালুত ৰীনুৰ চৰিত্ৰত অভিনয় কৰি তাই সমগ্ৰ ভাৰতত খ্যাতি লাভ কৰে আৰু ছবিখনো সৰ্বকালৰ সৰ্বাধিক উপাৰ্জনকাৰী মালয়ালম ছবিসমূহৰ ভিতৰত অন্যতম এখন হৈ পৰে।

প্ৰাৰম্ভিক জীৱন আৰু শিক্ষা

মমিতা বৈজু কেৰেলাৰ কোট্টায়ম জিলাৰ কিডাংগূৰৰ বাসিন্দা। তাইৰ পিতৃৰ নাম ড° বৈজু কৃষ্ণন আৰু মাতৃৰ নাম মিনি। তাইৰ ককায়েকৰ নাম মিধুন।

কট্টাচিৰাৰ মেৰী মাউণ্ট পাব্লিক স্কুল আৰু এন.এছ.এছ. উচ্চতৰ মাধ্যমিক বিদ্যালয়, কিডাংগূৰৰ পৰা মমিতাই স্কুলীয়া শিক্ষা লাভ কৰিছিল। বৰ্তমান তাই কোচিৰ ছেক্ৰেড হাৰ্ট কলেজৰ পৰা মনোবিজ্ঞানত বি. এছচি পঢ়ি আছে।

চলচ্চিত্ৰপঞ্জী

চলচ্চিত্ৰ

সকলোবোৰ চলচ্চিত্ৰ মালয়ালম ভাষাতেই আছে, অন্যথা ভাষাটো উল্লেখ কৰা হৈছে।
বছৰ শিৰোনাম ভূমিকা টোকা তথ্যসূত্ৰ
২০১৭
সৰ্বোপৰি পলাক্কাৰণ
ৰাজী
প্ৰথম ছবি

হানি বি ২: চেলেব্ৰেচন
চিচিলি থাম্বি এণ্টনি

২০১৮
ডাকিনী
আৰতী

কৃষ্ণম
চিত্ৰা

বাৰথন
চেন্দ্ৰা

২০১৯
এন ইন্টাৰনেচনেল লোকেল ষ্ট'ৰী
দেৱিকা

বিকৃতি
সুহাৰা

২০২০ কিলোমিটাৰচ এণ্ড কিলোমিটাৰচ কচুমল
২০২১
অপাৰেচন জাভা আলফন্সা
২০২২ ৰণ্ডু কুঞ্জুমল
চুপাৰ শৰণ্যা ছ’না থমাছ
২০২৩ প্ৰাণয়া বিলাসম গোপিকা
ৰামচন্দ্ৰ বছ এণ্ড কো ছফিয়া
২০২৪ প্ৰেমালু ৰীনু ৰয়
ৰেবেল ছাৰা মেৰী জন তামিল চলচ্চিত্ৰ

চুটি চলচ্চিত্ৰ

বছৰ শিৰোনাম ভূমিকা টোকা তথ্যসূত্ৰ
২০২১
কালাৰ পদম শালিনী

বঁটা আৰু মনোনয়ন

বছৰ পুৰস্কাৰ বিভাগ কাম ফলাফল তথ্যসূত্ৰ
২০২০ কেৰেলা চলচ্চিত্ৰ সমালোচকৰ বঁটা শ্ৰেষ্ঠ সহযোগী অভিনেত্ৰী খো খো

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় অভিনেত্ৰী
শ্ৰেণী:দাক্ষিণাত্যৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:কেৰালাৰ ব্যক্তি